Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Peaminister Netanyahu:
Israel kasutas terroriga võitlemiseks lubatud jõudu.
Venemaa Kaitseministeerium teatas hotline'i loomisest Iisraeli sõjaväega,
et ära hoida tahtmatuid kokkupõrkeid Süüria õhuruumis.
Regionaalsed jõud õhutavad Venemaad
lõpetama Süüria presidendi Bashar Assadi toetamine.
Palestiinlased süütasid öösel Läänekalda linnas Nabluses
osa Joosepi hauast, kui märuli ajal Molotovi kokteile loopisid.
Palestiina julgeolekuväed ajasid süütajad väidevalt minema
ja kustustasid tule.
Valitsuse tegevuse koordinaator Palestiina aladel
kindralmajor Yoav Mordechai
ja IDF-i Tsiviilhalduse ülem brigaadikindral David Menachem
rääkisid intsidendist PO ametnikega, kes selle hukka mõistsid.
Gazat valitsev islamirühmitus Hamas kuulutas täna välja "raevupäeva",
nagu on tehtud igal oktoobrikuu reedel.
Ida-Jeruusalemmas ja erinevates Läänekalda Palestiina linnades
toimus kokkupõrkeid.
Iisrael pahandas USA väite peale nagu kasutanuks nad liigset jõudu
palestiinlaste terrorirünnakute vastu, kus Iisraeli tsiviilelanikke pussitati.
Peaminister Netanyahu sõnul kasutas Iisrael õigustatud jõudu
ja iga teine riik teeks terrorismiga võideldes sama.
Iisrael kasutab õiget ja parajal määral õigustatud jõudu
ning kõik valitsused ja politseijõud kasutaksid jõudu,
kui nende tänavail püütaks
nugade ja kirvestega inimesi tappa.
Viimase kahe nädala verevalamises on hukkunud seitse iisraellast
ja haavata saanud veel kümneid. Palestiinlaste seas on hukkunuid 32:
kümme korraldas terroriakte iisraellaste vastu
ja 12-l olid vägivaldsed kokkupõrked Iisraeli julgeolekuvägedega.
Eilsel pressibriifingul ütles USA Välisministeeriumi esindaja,
et Iisraelil, kes püstitas rünnakute ärahoidmiseks teetõkkeid
Ida-Jeruusalemma araabiarajoonides, on õigus ja kohus oma rahvast kaitsta,
kuid märkis, et paljude meelest on esinenud ka liigse jõu kasutamist.
Peaminister Netanyahu tõrjus väited Jeruusalemmas pressibriifingul tagasi
ja rõhutas, et ameeriklased oleksid käitunud samamoodi.
Mis juhtuks New Yorgis, kui keegi tormaks rahvast mõrvama?
Mis te arvate, et nad teeksid? Kas nad teeksid midagi teisiti?
USA süüdistused pahandasid Iisraeli,
eriti pärast palestiinlaste presidendi Abbasi süüdistusi televisioonis,
kus ta väitis, et Iisraeli väed hukkavad palestiinlasi külmavereliselt,
viidates 13-aastasele Palestiina noorukile ja näidates tema pilti.
Netanyahu süüdistas PO juhte valelike lugude levitamises.
Nüüd on meil uus suur vale, et Iisrael hukkab palestiinlasi.
Eile süüdistas president Abbas Iisraeli
süütu palestiina poisi hukkamises.
Esiteks pole ta surnud, vaid elus.
Teiseks pole ta süütu, vaid püüdis mõrvata,
surnuks pussitada süütut, 13-aastast rattaga sõitnud Iisraeli noorukit.
Vastuseks Abbasi süüdistustele
avalikustas Iisraeli valitsuse pressitoimetus video
Jeruusalemma Hadassah Haiglast,
kus mainitud palestiina poiss elusana ravil viibib.
USA välisministri Kerry ettepaneku suhtes
korraldada kohtumine Netanyahu ja teiste regiooni juhtidega,
et püüda kauast konflikti lahendada,
vastas Netanyahu, et pole vastu ja see võivat viljagi kanda.
Räägin ettepanekust,
et Kerry, mina, kuningas Abdullah ja teised kohtuksime.
Ma pole vastu. Tegime seda aasta eest ja see oli viljakas.
See võib korduda. Miks mitte?
USA välisminister John Kerry mõistis hukka rünnakud
süütute tsiviilelanike vastu Iisraelis, Läänekaldal,
Gazas ja Jeruusalemmas, kuid kutsus ka lõpetama
õli tulle valavat retoorikat, mis võib vägivallani viia.
Viimastel päevadel oleme näinud
traagilisi, jultunud ja õigustamatuid rünnakuid süütute tsiviilelanike vastu,
kes Iisraelis, Läänekaldal, Gazas ja Jeruusalemmas oma elu elasid.
On oluline, et selle vägivalla suhtes jätkuvalt mures oleksime.
Mõistame karmilt hukka terrorirünnakud süütute elanike vastu.
Sellele pole mingit õigustust.
Toetame jätkuvalt Iisraeli õigust oma olemasolu kaitsta.
Kuid on ülioluline taastada rahu võimalikult pea
ja meie valitsus rõhutab jätkuvalt, nii poliitiliselt kui privaatselt,
kui tähtis on ära hoida tuldõhutavat retoorikat, süüdistusi ja tegusid,
mis võivad vägivallani viia.
Kerry kordas oma plaani sõita järgmine nädal regiooni,
et aidata pingeid maha rahustada.
Visiit oleks esimene otsene püüe osapoolte vahel rahu taastada
pärast mullu nurjunud USA juhitud rahukõnelusi.
Kavatsen lähipäevil regiooni sõita ning püüame kaasa aidata
ja toetada jõupingutusi olukorra stabiliseerimiseks.
Süüria konflikti teemal -
Venemaa Kaitseministeerium teatas hotline'i loomisest Iisraeli sõjaväega,
et ära hoida tahtmatuid kokkupõrkeid Süüria õhuruumis.
Vene Kaitseministeeriumi esindaja ütles pressikonverentsil,
et nende väejuhatus Süürias
rajas ühenduse Iisraeli Õhujõudude väejuhatusega,
ning Iisraeli ja Vene sõjaväelased läbivad vastavat väljaõpet.
Eile pidasime esimese koostööõppuse
Venemaa Kosmose- ja Õhujõudude ja Iisraeli Õhujõudude vahel,
et ära hoida ohtlikke intsidente Süüria Araabiavabariigi õhuruumis.
Türgi välisminister Sinirlioglu
kohtus oma Saudi Araabia kolleegi välisminister Al-Jubeiriga,
et arutada arenguid Süürias,
sh Venemaa ja Iraani kasvavat osalust.
Türgi välisminister kordas Türgi seisukohta,
mille järgi Moskva teeb Süürias tõsise vea,
kui toetab oma liitlast president Bashar Assadi.
Venemaa teeb tõsise vea.
Nende tegevus ei too midagi head,
vaid üksnes venitab kaost,
millega Süüria silmitsi on.
Jätkame Venemaa hoiatamist
antud teemal.
Türgi, Saudi Araabia ja Qatar toetavad mässulisi,
kes võitlevad Iraani ja Venemaa toetatud Assadiga.
Oleme püüdnud kõnelustel hoiatada venelasi ohu eest Süürias
ja õhutada neid koostööle meiega, et Süüria kriisile lahendus leida.
Süüria verevalamine, mis on osa laiemast regionaalsest võimuõitlusest
sunniitliku Saudi Araabia ja šiiitliku Iraani vahel,
on tekitand sektantlikke lahkhelisid kogu Lähis-Idas
ja meelitanud mõlemale poole usuliselt meelestatud välisvõitlejaid.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Shabat shalom!
Kohtumiseni esmaspäeval!
Tõlge: Monika Jaaguri